
EMLÉKEZTETŐ
Készült a Győr-Moson-Sopron Megyei Mérnöki Kamara 2011. 10. 17. napján, 14 órai kezdettel tartott elnökségi üléséről. 

Az ülés helye: 
Győr, Csaba u. 16. földszinti tárgyaló. 
Jelen vannak: 

Mellékelt jelenléti ív szerint

Az Elnökségi ülés határozatképes. A határozatok jelen emlékeztető mellékletében találhatók.
Jelenlévők a napirendet elfogadták. 
Az elnökségi ülés napirendje:

1. 
· 
· 
· 

2. 

3. 

4. 

5. 

6. 

7. 
8. Tájékoztatás az elmúlt és leendő időszak történéseiről

· Megállapodás a Kereskedelmi és Iparkamarával
· Katasztrófavédelem

· Pénzügyi helyzet ismertetése
· Honlap és tagnyilvántartó

Bartal György elnök

9. Beszámoló a Mérnök Műhely munkájáról

Csejtei György elnökségi tag

10. Beszámoló az Oktatási Bizottság munkájáról

Dr. Neiger Róbert elnökségi tag

11. Tagfelvételek, engedélyek, fellebbezések. 

Barcsai Éva Magdolna titkár

12. Egyebek – Bál, Évzáró

1. Napirendi pont: Tájékoztatás az elmúlt és leendő időszak történéseiről
Bartal György elnök az alábbiakról tájékoztatta az Elnökséget:
Napirendi ponton kívül tájékoztatásul elmondom, hogy a közelmúltban megbeszélés volt az országos kamarában, ahol a Gazdasági és Pénzügyi Bizottság ismertette a területi kamarák adatait és az abból levonható következtetéseket. A területi kamarákat két csoportra osztották. A területi kamaráktól beérkező összes pénzügyi adat feldolgozásra és bemutatásra került, ezeket az adatokat azonban egyelőre még belső adatként kezelik. Az egyes megyék esetében a beadási és kiadási oldalak között jelentős eltérések is voltak, de pl. mindezek 100 főre vetítve már kiegyenlítődtek.


Megállapodás a Kereskedelmi és Iparkamarával

A megállapodás véglegesítése már korábban megtörtént, a jövő héten ünnepélyes aláírás lesz, de az együttműködés a továbbképzések szervezésében már most is működhet. (A kötelező szakmai továbbképzéseket tartjuk közös szervezésben az Universitas Nonprofit Kft-vel, az általános és a munkabiztonsági modulokat az Iparkamarával.)
Katasztrófavédelem
A katasztrófavédelem a Belügyminisztériumhoz tartozik, és egyre nagyobb szerepe, jelentősége lesz a jövőben az irányításban. Kamaránk is felveszi velük a kapcsolatot a jövőbeni együttműködés elindítása ügyében.
Pénzügyi helyzet ismertetése
Kamaránk pénzügyi helyzetéről ez csak egy előzetes tájékoztatás, mert az első ¾ évről még nincsenek lezárt adatok. Annyi azonban ismertethető, hogy a bevételi oldal az éves tervezet 92%-án, a kiadási oldal pedig az éves tervezet 61%-án áll. Ehhez hozzátartozik, hogy még előttünk áll egy nagyobb volumenű kiadás a tagnyilvántartó rendszer korszerűsítésével kapcsolatban.
Honlap és tagnyilvántartó

Kamaránk honlapjának a korszerűsítése befejeződött, működik. Minden hivatalos, nyilvános adat, irat elérhető róla, a beltartalom pedig általunk is változtatható.
A tagnyilvántartó program korszerű
sítése folyamatban van.
Bartal György elnök tájékoztatta az Elnökséget arról, hogy panasz érkezett a kamaránkhoz egyik tagtársunkra jogosultság nélküli tervezés miatt, ennek az ügynek az intézése megindult, első körben az Érdekérvényesítő Bizottság hatáskörében. 
Ér




kezett továbbá egy összefoglaló az összes területi kamara részére a Magyar Mérnöki Kamarától, amelyben az egyes jogosultságok kerültek összefoglalásra, különféle szempontok szerint. Mivel ez az összefoglaló meglehetősen pontatlan, kamaránk részéről az átvizsgálást a titkárság fogja elvégezni.
2. Napirendi pont: Beszámoló a Mérnök Műhely munkájáról
Csejtei György elnökségi tag a következőkről tájékoztatta a jelenlévőket:
A Városháza által kiírt, 8000 fő befogadására képes multifunkcionális sportcsarnok pályázati kiírását visszavonták.

A Győr Megyei Jogú Város Polgármesteri Hivatallal kötött szerződés szerinti összeget a Mérnök Műhely számlázhatja.

Év elején a munkák általában 12 pontban vannak felsorolva, az ez évi munka elég kevés volt.

Pillanatnyilag két nagy pályázati anyag összeállítása van napirenden: az egyik az intermodális csomópontok tervezése, a másik a városi közösségi és elővárosi közlekedés fejlesztése. Ezek igen nagy volumenű tervezési munkák, mind anyagi, mind tervezési idő vonatkozásában, egyben hosszú távra meghatározzák a város feladatait.

A Városstratégiai Bizottság előtt lévő témák egyik legfontosabb pontja a parkolási helyzet felülvizsgálata a városban. Várható, hogy a városban tovább szűkítik az ingyenes parkolási zónák körét, egyben tágítják a belső zóna (a belvárosi legdrágább zóna) határát.
Bogár Zsolt elnökségi tag hozzászólása:
A Városstratégiai Bizottság cselekvési tervéhez programajánlattal tudnánk élni, ill. segítséget tudnánk nyújtani a sorrendiség felállításában.


3. Napirendi pont: Beszámoló az Oktatási Bizottság munkájáról 
Dr. Neiger Róbert elnökségi tag a következőkről tájékoztatta a jelenlévőket:
A honlapon található 2011-2012. évekre vonatkozó oktatási ütemtervből 2011-ben eddig csak 3 tervezett program valósult meg: a februári közlekedési szakmai, a márciusi tartószerkezeti szakmai és májusi vízgazdálkodási szakmai továbbképzés.
A szakcsoportvezetőktől nem érkezett visszajelzés a továbbképzési igények felmérésére.
Idén még lesz egy épületgépészeti szakmai továbbképzés és elkezdődött az építési engedélyezéssel kapcsolatos előadás – ami 1-1,5 órásra tervezett – megszervezése is.
Bartal György elnök hozzászólása: Az épületgépészeti szakmai továbbképzést már az Iparkamarával közösen kell megszervezni.

4. Napirendi pont: Tagfelvételek, engedélyek, fellebbezések 
A titkár ismertette a következő kérelmeket:

· Az elmúlt időszakban tagfelvételi kérelem nem érkezett, 1 fő kérte tagsági viszonyának felfüggesztését, 3 fő pedig tagsági viszonyának megszüntetését.
· Tervezői és szakértői jogosultságok meghosszabbítása iránti kérelmet 2 fő terjesztett be.
· Új szakértői jogosultságok iránti kérelmet 1 fő nyújtott be.
Az elmúlt időszakban 1 db panasz érkezett kamaránkhoz, amelyet az Elnök Úr korábban már említett, ennek az ügynek az intézése folyamatban van. 
Az elnökség egyhangú szavazással 3 határozatot hozott, amelyek jelen emlékeztető 1. sz. mellékletét képezik.

6. Napirendi pont: Egyebek – Bál, Évzáró 

· 
· 
· 

Bartal György elnök 

Az elmúlt évhez hasonlóan idén is szeretné a kamara megrendezni a Mérnökbált. Ennek a szervezésére idén is Gyurkovics Zoltánt szeretném felkérni, amennyiben vállalja, és kérdezem, hogy van-e valakinek zenekar jelöltje.

Gyurkovics Zoltán a szervezést vállalja, Bogár Zsolt szerint jó lesz az a zenekar, amely az elmúlt évben játszott, de a bál időpontjául jobb lenne februári és nem januári időpontot kitűzni.
A következő elnökségi ülés időpontja: 2011. nov. 14. 14 óra.

Az évzáró ülés időpontjára 2011. december 12., 13 órát jelöljük ki. A helyszín megegyezik a tavalyi évzáró ülés helyszínével (Arany Szarvas Fogadó).





Egyéb napirendi pont nem lévén, az elnök az ülést bezárja.
- kmf. –

